Frunzen sotilasakatemia

Frunzen sotilasakatemia () oli Moskovassa sijainnut Neuvostoliiton sotakorkeakoulu, joka toimi vuosina 1925–1998. == Toiminta == Akatemian oppilaat olivat upseereja, joita koulutettiin eri aselajien sodankäyntiin. s. 212 Pääsääntöisesti akatemiaan opiskelemaan valikoidut olivat 30 ikävuoden tienoilla olevia kapteeneja ja majureita. Opinto-ohjelmaan kuului taktisen ja operatiivisen tason oppeja, sotahistoriaa ja sotataidetta, ulkomaisia kieliä ja tieteellisen tutkimuksen osa-alueita. Opettamisen lisäksi akatemia toimi aselajien toiminnan tutkimuskeskuksena. Se julkaisi kenttäohjesääntöjä, oppikirjoja sekä teoreettisia tutkimuksia ja kirjoituksia. == Historia == Venäjän bolsevikkijohtaja Vladimir Lenin perusti sotilasakatemian vuonna 1918 nimellä Yleisesikunta-akatemia periytyen keisarillisen armeijan Nikolajevskin yleisesikunta-akatemiasta. s. 120 Vuonna 1921 se nimettiin työläisten ja talonpoikien puna-armeijan sotilasakatemiaksi. Pysyvän nimensä se sai Venäjän sisällissodassa bolsevikkien puolella ansioituneen sotilasjohtajan, strategin ja sotateoreetikon Mihail Frunzen mukaan, joka kuoli jo lokakuussa 1925 ja akatemia nimettiin hänen mukaansa. s. 515 1930-luvulla Frunzen akatemian oppiaineisiin lisättiin korkeampiin oppiarvoihin tähtääviä kursseja, jotka olivat tarkoitettuja jatko-opinnoiksi jo aiemmin sotakorkeakouluista valmistuneille. Tästä opinto-ohjelmasta tuli perusta Voroshilovin yleisesikunta-akatemialle, jonka perustamisen jälkeen Frunzen akatemia keskittyi yhdistettyjen aselajien taktisen ja operatiivisen tason sodankäynnin opettamiseen. Frunzen akatemiasta valmistunut upseeri sai diplomin lisäksi hopeisen vinoneliön muotoisen merkin, jota kannettiin univormussa tai siviiliasussa rintakehän oikealla puolella muiden kunniamerkkien tai nauhojen yläpuolella. Frunzen akatemiassa opiskeli myös ulkomaisia upseereja, lähinnä Varsovan sopimuksen jäsenmaista ja muista kommunistijohtoisista valtioista, esimerkiksi Kuuban puolustusoppien kehittämisessä oli Frunzen akatemialla suuri merkitys. s. 601 Pentti Syrjä kirjoitti 1986 kirjan nimeltään Gruppa Finlandija, jossa hän kertoi opiskelukokemuksistaan Frunzen sotilasakatemiassa.Heikkinen, Martti: Gruppa Finlandija nosti kenraalin julkisuuteen Helsingin Sanomat 11.4.2002. Viitattu 20.8.2022 Frunzen sotilasakatemia yhdistettiin Malinovskin panssarijoukkojen akatemian ja Šapošnikovin korkeimpien upseerien kurssien kanssa Venäjän sotilaskatemiaksi 1998. == Maineikkaita oppilaita == * Blagoje Adžić, Jugoslavian puolustusministeri * Akseli Anttila, suomalaissyntyinen kenraalimajuri, Terijoen hallituksen ”puolustusministeri” * Ruslan Aušev, Ingušian presidentti * Dmitri Jazov, Neuvostoliiton marsalkka * Andrei Jerjomenko, Neuvostoliiton marsalkka * Junus-bek Jevkurov, Ingušian presidentti * Ivan Konev, Neuvostoliiton marsalkka * Aleksandr Lebed, kenraali, poliitikko * Markian Popov, kenraali * Aleksandr Rodimtsev, kenraalieversti * Ivan Serov, kenraali * Vasili Tšuikov, Neuvostoliiton marsalkka * Valentin Varennikov, armeijakenraali * Nikolai Vatutin, jalkaväenkenraali * Georgi Žukov, Neuvostoliiton marsalkka == Lähteet == Luokka:Sotakorkeakoulut Luokka:Moskovan yliopistot ja korkeakoulut Luokka:Neuvostoliiton asevoimat de:Militärakademie der Russischen Streitkräfte